किसान आंदोलन Live: कल सारे संगठनों के मुखिया सुबह 8 बजे से शाम 5 बजे तक एक दिन के लिए भूख हड़ताल रखेंगे
शनिवार को किसानों ने कई हाईवे बंद करने की धमकी दी थी, लेकिन सभी हाईवे लगातार खुले रहे। अब किसान संगठनों ने रविवार को हाईवे पर आवाजाही ठप करने की बात कही है। अगर दिल्ली-जयपुर राजमार्ग बंद हुआ तो उत्तर भारत के राज्यों का देश के पश्चिमी और दक्षिणी राज्यों से संपर्क टूट जाएगा।
दिल्ली की सीमाओं पर किसानों का आंदोलन लगातार जारी है, हालांकि शनिवार देर रात्रि नोएडा को दिल्ली से जोड़ने वाली चिल्ला बॉर्डर को किसान ने अपने नेता भानु प्रताप सिंह की रक्षा मंत्री राजनाथ सिंह से मुलाकात के बाद यातायात के लिए खोलने को राजी हो गए। भारतीय किसान यूनियन (भानु) के राष्ट्रीय अध्यक्ष ठाकुर भानु प्रताप सिंह ने बताया, "रक्षा मंत्री राजनाथ सिंह के आश्वासन के बाद हम लोगों ने चिल्ला बॉर्डर पर चल रहे धरने को समाप्त करने का निर्णय लिया है। उन्होंने कहा कि धरना स्थल पर अखंड रामायण का पाठ हो रहा है और रविवार को उसका समापन हो जाएगा। उसके बाद पूरे मार्ग को खोल दिया जाएगा।"शनिवार को किसानों ने कई हाईवे बंद करने की धमकी दी थी, लेकिन सभी हाईवे लगातार खुले रहे। अब किसान संगठनों ने रविवार को हाईवे पर आवाजाही ठप करने की बात कही है। अगर दिल्ली-जयपुर राजमार्ग बंद हुआ तो उत्तर भारत के राज्यों का देश के पश्चिमी और दक्षिणी राज्यों से संपर्क टूट जाएगा, जिससे फल-सब्जियों, दूध और राशन आदि की आपूर्ति में समस्या उत्पन्न हो जाएगी। किसान आंदोलन से जुड़े अपडेट्स आपको हमारे इस पेज पर मिलते रहेंगे। 